paragraph_text: Operacija Barbarossa naziv je za njemačku invaziju Sovjetskog Saveza 22. lipnja 1941. godine. Makar su njemačke snage imale u napadu angažirano tek nešto više ljudi od postrojbi Crvene armije koje su bile raspoređene da osiguravaju zapadne granice Sovjetskog Saveza, (3,6 naprema 2,9 milijuna ljudi), te su bile znatno slabije naoružane (njemačkih 3.600 tenkova i 2.700 aviona prema sovjetskih više od 10.000 tenkova i više od 8.000 aviona), uspjele su odlučnim i dobro organiziranim djelovanjem na bojnom polju potpuno razbiti sovjetske snage i zaprijetiti samom opstanku Sovjetskog Saveza.